《水调歌头（寿邓彦鳞）》
宋代·廖行之

凉吹起空阔，疏雨敛轻阴。潇湘江上秋色，佳处不胜清。拄笏西江一望，气与千崖高爽，天意属奇英。威凤下瑶阙，丹桂矗云根。

汉元侯，流德厚，在云孙。金昆玉季，曾共接武上青云。堂上瑶池仙姥，庭下芝兰玉树，好事萃于门。剩讲经纶事，早晚自公卿。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。